春夜賦得漉水囊歌送鄭明府
作者：皎然
朝代：唐

paragraphs: 吳縑楚練何白皙，居士持來遺禪客。
禪客能裁漉水囊，不用衣工秉刀尺。
先師遺我式無缺，一濾一翻心敢賒。
夕望東峰思漱盥，曨曨斜月懸燈紗。
徙倚花前漏初斷，白猨爭嘯驚禪伴。
玉瓶徐瀉賞涓涓，濺著蓮衣水珠滿。
因識仁人爲宦情，還如漉水愛蒼生。
聊歌一曲與君別，莫忘寒泉見底清。